Gandia presenta el projecte inclusiu "Escola d'Igualtat"per a fomentar les relacions de parella sanes i previndre la violència de gènere
18 maig 2021

## Gandia presenta el projecte inclusiu "Escola d'Igualtat"per a fomentar les relacions de parella sanes i previndre la violència de gènere18 maig 2021Última actualització: 18 maig 2021

![](../gestion/img/cdb56fdd68006c201a2f7a278b24754d74a508b9458544ad17b1122d3352f18c.jpg)  
  

La **regidora delegada d’Igualtat, Diversitat i Polítiques Inclusives, Juana Navarro**, ha presentat aquest matí en roda de premsa el projecte “Escola d’Igualtat”, una programa de tallers que es desenvoluparan a la primera planta del departament (edifici Tossal, 8) durant els mesos de maig i juny i que tenen com a objectiu fomentar les relacions sanes de parella de la ciutadania i sensibilitzar sobre la prevenció de la violència de gènere.

El projecte constarà de 6 tallers on es treballarà temes com la intel·ligència emocional, el autoconeixement, l’autoestima, la comunicació efectiva, la ruptura de parella i les conseqüències que això té per als fills i les filles i, per suposat, què és la violència de gènere, entre d’altres temàtiques.

Sobre aquesta iniciativa, Navarro has destacat que “_respon al ferm compromís de l'Ajuntament de Gandia en l'eradicació de les desigualtats de gènere i en la prevenció de la violència de gènere, a través de tallers dirigits a homes i dones, per a aprendre i construir entre tots una societat més lliure i igualitària_”.

D’altra banda, la responsable d’Igualtat ha assenyalat que aquest projecte “_ha d'entendre’s com un espai d’igualtat obert per a la reflexió i el debat on la psicòloga del departament hi utilitzarà varies tècniques per a desenvolupar una sèrie d’habilitats en les persones participants, perquè les seues relacions de parella es basen en la igualtat i el respecte_”.

La programació dels tallers és la següent:

*   24 de maig a les 18 h: Aprenent a estimar;
*   31 de maig a les 18h: Aprenent a superar una ruptura sentimental;
*   7 de juny a les 18 h: Aprenent a voler-me,
*   14 de juny a les 18 h: Aprenent a cuidar-me,
*   21 de juny a les 18 h: Aprenent sobre la violència de gènere, i
*   28 de juny a les 18 h. Aprenent intel·ligència emocional.

En finalitzar els talleres, totes les persones rebran un diploma que acredita la seua participació a l’Escola d’Igualtat.

Les persones interessades a inscriure’s als tallers han de telefonar al 96 295 95 28 o enviar un correu a [Igualtatidonagandia@gmail.com](mailto:Igualtatidonagandia@gmail.com).